Il-Kunsill illum adotta konklużjonijiet dwar sustanzi kimiċi li joffru gwida politika dwar l-iżvilupp ta' strateġija sostenibbli tal-UE rigward il-politika dwar is-sustanzi kimiċi . Il-konklużjonijiet jindirizzaw b'mod partikolari t-temi tar-REACH, l-interferenti endokrinali, in-nanomaterjali u l-farmaċewtiċi. Fil-konklużjonijiet tiegħu, il-Kunsill jissottolinja l-ħtieġa li jitħarsu s-saħħa tal-bniedem u l-ambjent permezz ta' ġestjoni tajba tas-sustanzi kimiċi. Jenfasizza wkoll il-ħtieġa li jittejbu u jiġu integrati l-valutazzjoni tar-riskji kimiċi u l-ġestjoni tas-sustanzi kimiċi fil-leġislazzjoni tal-UE sabiex tiżdied il-koerenza u l-effettività tal-leġislazzjoni tal-UE relatata mas-sustanzi kimiċi. Il-konklużjonijiet jenfasizzaw il-ħtieġa li jiġi żviluppat mekkaniżmu rilevanti għall-koordinazzjoni tal-protezzjoni ta' gruppi vulnerabbli bħat- tfal u n-nisa tqal u li qed ireddgħu. Dan għandu jinkludi l-introduzzjoni ta' rekwiżiti konsistenti ta' ġestjoni tar-riskju fil-leġislazzjoni rilevanti tal-UE dwar sustanzi ta' tħassib, inkluż in-newrotossini u l-interferenti endokrinali. Il-ministri jappellaw għall-promozzjoni ta' kimika ekoloġika u sostenibbli u alternattivi mhux kimiċi , u għall-istimulazzjoni ta' mudelli ta' negozju bbażati fuq ir-riċerka u s-servizzi f'dan ir-rigward. Il-Kunsill jissottolinja l-ħtieġa li jiġu appoġġati l-intrapriżi żgħar u ta' daqs medju fl-isforzi tagħhom biex jissostitwixxu sustanzi ta' tħassib u jisħaq fuq id-dritt għall-informazzjoni sabiex il-konsumaturi jkunu jistgħu jagħmlu għażliet infurmati Il-Kunsill jappoġġa wkoll l-iżvilupp u l-implimentazzjoni ta' sistema ta' twissija bikrija fil-livell tal-UE għall-identifikazzjoni ta' riskji kimiċi ġodda u emerġenti li jippermettu li tittieħed azzjoni xierqa għall-ħarsien tas-saħħa tal-bniedem u l-ambjent. Il-Kunsill iħeġġeġ lill-Kummissjoni biex tiżviluppa, mingħajr dewmien ulterjuri, strateġija tal-Unjoni għal ambjent mhux tossiku , li tipproponi objettivi ċari għal politika komprensiva fit-tul tal-UE dwar is-sustanzi kimiċi. Il-Kunsill jappella lill-Kummissjoni biex tinkludi fil-proposta tagħha għat-tmien Programm ta' Azzjoni Ambjentali impenji biex jiġu implimentati l-miżuri ta' segwitu għall-istrateġija tal-Unjoni għal ambjent mhux tossiku u biex jiġu indirizzati sfidi relatati mas-sustanzi kimiċi li jħarsu 'l quddiem. Il-Kunsill jenfasizza wkoll il-ħtieġa għal finanzjament u riżorsi sostenibbli tal- Aġenzija Ewropea għas-Sustanzi Kimiċi u jitlob li tiġi involuta f'oqsma leġislattivi oħra. Il-konklużjonijiet jindirizzaw ukoll is-suġġetti li ġejjin: Farmaċewtiċi : Il-Kunsill jenfasizza l-importanza li jitħaffu azzjonijiet konkreti u ambizzjużi biex jitnaqqas ir-riskju minn farmaċewtiċi u r-residwi tagħhom fl-ambjent. : Il-Kunsill jistieden lill-Kummissjoni u lill-ECHA jiżviluppaw sa Diċembru 2019 pjan ta' azzjoni dwar il-konformità tad-dossiers għal REACH. Il-Kunsill jenfasizza wkoll l-importanza li jittejbu l-awtorizzazzjoni u l-proċeduri ta' restrizzjoni ta' REACH. Nanomaterjali : Il-Kunsill jitlob lill-Kummissjoni biex testendi l-mandat tal-ECHA biex tinġabar u ssir disponibbli data tar-riċerka dwar il-karatterizzazzjoni, il-perikolu u l-esponiment potenzjali tan-nanoforom ta' sustanzi li s'issa ma kinux irreġistrati taħt REACH għaliex it-tunnellaġġ annwali tagħhom huwa inqas mil-livell limitu ta' tunnellata fis-sena u biex regolarment titlob lill-ECHA biex tevalwa l-prestazzjoni u l-impatt tal-Osservatorju tal-UE għan-Nanomaterjali li tnieda fl-2017. : Il-Kunsill iħeġġeġ lill-Kummissjoni tiżgura livell għoli ta' ħarsien tas-saħħa tal-bniedem u l-ambjent billi jitnaqqas l-esponiment għall-interferenti endokrinali u billi tiġi stimulata s-sostituzzjoni b'sustanzi kimiċi aktar sikuri, sa fejn huwa possibbli b'mod tekniku u prattiku, u biex tipprovdi, mingħajr dewmien bla bżonn, pjan ta' azzjoni b'miżuri ċari u konkreti u skeda ta' żmien ambizzjuża biex isir dan. Aqra t-test sħiħ tal-konklużjonijiet Ara l-paġna tal-laqgħa